Паездкі ж па горадзе ў Коласа былі амаль штодня — сесіі, пасяджэнні, мітынгі. Як дэпутат Вярхоўнага савета БССР Якуб Колас часта выязджаў на сустрэчы з выбаршчыкамі. Асабліва запомнілася яму паездка на Палессе, “дзе зачалася яго дарога ў жыццё”. Машына, на якой ехаў Якуб Колас, загрузла ў снезе, і пасажырам прыйшлося ехаць на трох санях: “Быў і надзею страціў, што вярнуся дахаты…” — згадваў пісьменнік.